Z A P I S N I K
8. sjednice Vijeća Mjesnog odbora „Marin Držić“
održane u četvrtak, 27. siječnja 2022.

u prostorijama Mjesnog odbora „Marin Držić“, Strojarska cesta 26-28, Zagreb,

s početkom u 18:00 sati

NAZOČNI ČLANOVI VIJEĆA: Domagoj Brekalo, Jasminka Francki Bijonda, Andrej Kajganić, Ivan Marić, Žana Počuča, Zorislav Šubarić, Edo Tanković
Predsjedava: Andrej Kajganić, predsjednik Vijeća Mjesnog odbora „Marin Držić“.

Zapisnik vodi: Žana Počuča članica Vijeća Mjesnog odbora „Marin Držić“.
Predsjednik konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati te otvara 8. sjednicu Vijeća Mjesnog odbora „Marin Držić“. Predsjednik poziva članove Vijeća da prihvate zapisnik 7. sjednice Vijeća održane 16. prosinca 2021.
Vijeće jednoglasno prihvaća tekst zapisnika sa 7. sjednice Vijeća.
Predsjednik iznosi prijedlog dnevnog reda dostavljen uz poziv na sjednicu. Na prijedlog predsjednika, Vijeće jednoglasno utvrđuje
DNEVNI RED

1.   Prijedlog izvješća o radu Vijeća Mjesnog odbora „Marin Držić“ za 2021.

2.   Prijedlog Programa rada Vijeća Mjesnog odbora „Marin Držić“ za 2022.

3.   Prijedlog Financijskog plana Mjesnog odbora „Marin Držić“ za 2022.

4.   Prijedlog Plana komunalnih akcija Mjesnog odbora „Marin Držić“ u 2022.

5.   Prijedlog zaključka o upuštanju rubnjaka pješačkog otoka na jugoistočnom 
      uglu autobusnog kolodvora

6.   Pitanja, prijedlozi i obavijesti

Ad 1. Prijedlog izvješća o radu Vijeća Mjesnog odbora „Marin Držić“ za 2021.
Predsjednik informira nazočne o izvješću o radu Vijeća Mjesnog odbora „Marin Držić“ za 2021. Predsjednik otvara raspravu, zatvara raspravu i daje na glasanje prijedlog Izvješća.
Vijeće jednoglasno prihvaća
IZVJEŠĆE
o radu Vijeća Mjesnog odbora „Marin Držić“ za 2021.
Tekst Izvješća se prilaže ovom zapisniku i njegov je sastavni dio.
Ad 2.
Prijedlog Programa rada Vijeća Mjesnog odbora „Marin Držić“ za 2022.

Predsjednik informira nazočne o prijedlogu programa rada Vijeća Mjesnog odbora „Marin Držić“ za 2022. godinu. 
Predsjednik otvara raspravu, zatvara raspravu i daje na glasanje prijedlog Programa rada.
Vijeće jednoglasno prihvaća
PROGRAM RADA
Vijeća Mjesnog odbora „Marin Držić“ za 2022. godinu
Program rada se prilaže ovom zapisniku i njegov je sastavni dio.
Ad 3.   Prijedlog Financijskog plana Mjesnog odbora „Marin Držić“ za 2022.
Predsjednik informira nazočne o prijedlogu Financijskog plana Mjesnog odbora „Marin Držić“ za 2022. godinu i iznosi informacije o planiranim prihodima i rashodima po stavkama. 
Predsjednik otvara raspravu, zatvara raspravu i daje na glasanje prijedlog Financijskog plana.
Vijeće jednoglasno prihvaća
FINANCIJSKI PLAN 
Mjesnog odbora “Marin Držić“ za 2022. 
Financijski plan se prilaže ovom zapisniku i njegov je sastavni dio.

Ad 4. Prijedlog Plana komunalnih akcija Mjesnog odbora „Marin Držić“ u 2022.
Predsjednik informira nazočne o prijedlogu Plana malih komunalnih  akcija Mjesnog odbora „Marin Držić“ u 2022. godini i iznosi informacije o planiranim iznosima za financiranje održavanja javnih zelenih površina i redovito održavanje nerazvrstanih cesta.  
Predsjednik otvara raspravu, zatvara raspravu i daje na glasanje prijedlog Plana malih komunalnih akcija.
Vijeće jednoglasno prihvaća
PLAN MALIH KOMUNALNIH AKCIJA
Mjesnog odbora “Marin Držić“ u 2022. 
Plan malih komunalnih akcija se prilaže ovom zapisniku i njegov je sastavni dio.

Ad 5. Prijedlog zaključka o upuštanju rubnjaka pješačkog otoka na jugoistočnom uglu      autobusnog kolodvora

Predsjednik informira nazočne o zaprimljenom zahtjevu za upuštanje rubnjaka na pješačkom otoku na jugoistočnom uglu Autobusnog kolodvora, koji su po završetku radova na vrelovodu izvedeni previsoko. 
Predsjednik otvara raspravu. U raspravi sudjeluju: Domagoj Brekalo, Andrej Kajganić, Ivan Marić, Žana Počuča, Jasminka Francki Bijonda, Zorislav Šubarić, Edo Tanković.
Članovi Vijeća zaključuju da je zahtjev opravdan. 
Predsjednik predlaže usvajanje zaključka o upuštanju rubnjaka i prijedlog daje na glasanje.  

Vijeće jednoglasno donosi 


ZAKLJUČAK

o upuštanju rubnjaka pješačkog otoka na jugoistočnom uglu autobusnog kolodvora
Tekst zaključka se prilaže ovom zapisniku i njegov je sastavni dio.

Ad 6. Pitanja, prijedlozi i obavijesti

Predsjednik otvara posljednju točku dnevnog reda te poziva vijećnike da iznesu pitanja, prijedloge i obavijesti.  

Zorislav Šubarić iznosi problematiku trake za kratko zaustavljanje kod Autobusnog kolodvora, što je bilo razmatrano i u prošlom sazivu Vijeća Mjesnog odbora „Marin Držić“. Naime, taksisti ovu traku koriste za parkiranje te onemogućavaju korištenje ove trake za njenu namjenu, a potencijalno dovode u opasnost ostale sudionike u prometu. Predlaže se pojačana kontrola od strane prometnog redarstva i policije.

Predsjednik prima na znanje informaciju te će kontaktirati nadležne službe. 
Jasminka Francki Bijonda informira o zaprimljenom upitu građana o kanalicama u pothodniku na Aveniji Marina Držića. 

Predsjednik i članovi informiraju da je ova problematika već raspravljana na Vijeću Mjesnog odbora te da je traženo premještanje kanalice na način da ne smeta prolaznicima. 
Jasminka Francki Bijonda smatra da na području mjesnog odbora nema dovoljno malih koševa za otpatke te predlaže da se razmotri njihovo postavljanje. 

Žana Počuča daje informaciju da je traženo postavljanje dva koša kroz Plan komunalnih aktivnosti za 2022. i predlaže da svi vijećnici razmotre i predlože lokacije na kojim uoče nedostatak koševa kako bi se moglo tražiti njihovo postavljanje. 
Predsjednik informira o odgovorima zaprimljenim iz Gradskog ureda za obnovu, izgradnju, prostorno uređenje, graditeljstvo, komunalne poslove i promet na sljedeće zaključke Vijeća Mjesnog odbora "Marin Držić": Zaključak o postavljanju prometnog ogledala na križanju ulica Palić te Palić mali u smjeru istoka i zaključak o uklanjanju oštećenog uspornika i postavljanju novog u Nalješkovićevoj ulici 4, ispred OŠ Marin Držić.

S obzirom da odgovor Gradskog ureda vezan uz postavljanje prometnog ogledala nije jasan, vijećnici traže pojašnjenje. Predsjednik je zatražio dodatno pojašnjenje Gradskog ureda te će proslijediti informaciju kad je zaprimi. 
Predsjednik nazočnima prenosi informacije zaprimljene od referenta Jurice Prebega (Gradski ured za mjesnu samoupravu, civilnu zaštitu i sigurnost), a vezano uz traženje na prethodnoj sjednici Vijeća o statusu rješavanja zaključaka vijeća mjesnog odbora. 
Predsjednik i Domagoj Brekalo informiraju o dobivenom terminu za sastanak u Vodovodu i odvodnji, u petak 28.1.2022., a vezano uz problematiku Brezničke ulice i Avenije Marina Držića 6-8, o kojima se raspravljalo na prethodnim sjednicama. Dogovoreno je sudjelovanje Domagoja Brekala, Ede Tankovića i Zorislava Šubarića u ime Vijeća Mjesnog odbora „Marin Držić“ 
Zorislav Šubarić iznosi prijedlog za sudjelovanje predstavnika Mjesnog odbora pri nadzoru radova koji se izvode na području mjesnog odbora. Svi članovi Vijeća Mjesnog odbora „Marin Držoć“ se slažu s prijedlogom i zaključuju da će se na sljedećim sjednicama ponovo zatražiti veće uključivanje predstavnika vijeća mjesnog odbora u nadzor i radove koji se izvode na području mjesnog odbora. 
Predsjednik i Žana Počuča daju informaciju o zaprimljenoj pritužbi stanara na adresi Strojarska 4 o hranjenju mačaka. Stupilo se u kontakt s udrugom koja brine o mačkama i postavlja hranilišta no do sjednice Vijeća Mjesnog odbora „Marin Držić“ nije se uspjelo realizirati sastanak. Također, pokušat će se stupiti u kontakt sa zainteresiranim stanarima, kako bi se postigao dogovor oko rješavanja problema na zadovoljstvo svih strana. O učinjenom će se dati informacija na sljedećoj sjednici.

Sjednica je završila u 19:00 sati.

Zapisnik sastavila:                                                                     PREDSJEDNIK                                                                                                    

                                                                                  Vijeća Mjesnog odbora „Marin Držić“

 Žana Počuča, v.r.                                                                    Andrej Kajganić, v.r.
Prilozi zapisnika
        Na temelju članka 28. Poslovnika o radu Vijeća Mjesnog odbora „Marin Držić“ Vijeće Mjesnog odbora „Marin Držić“  na 8. sjednici 27. siječnja 2022., donijelo je

IZVJEŠĆE O RADU
VIJEĆA MJESNOG ODBORA „MARIN DRŽIĆ“ ZA 2021. 

1. UVODNE NAPOMENE

     Rad Vijeća Mjesnog odbora „Marin Držić“ (dalje u tekstu: Vijeće) u 2021. bio je   

     određen slijedećim aktivnostima:

     - predlaganje prioriteta komunalnih aktivnosti za Mjesni odbor „Marin Držić“,

     - predlaganje mjera za učinkovitiji rad komunalnih i redarstvenih službi,

     - predlaganje korištenja prostora Mjesnog odbora „Marin Držić“,

     - evidentiranje potreba za uređenje komunalne infrastrukture za Mjesni odbor „Marin Držić“,

     - briga o zadovoljavanju različitih potreba građana i udruga građana,

     - davanje mišljenja Vijeću Gradske četvrti Trnje o pitanjima koja su važna za područje

     Mjesnog odbora „Marin Držić“.

2. RAD VIJEĆA

2.1. OSNOVNI KVANTITATIVNI POKAZATELJI  
a) Sjednice Vijeća 
Nakon lokalnih izbora održanih 16. svibnja 2021., održana je 24. lipnja 2021. konstituirajuća sjednica Vijeća Mjesnog odbora „Marin Držić“. Vijeće je u 2021. godini  od lokalnih izbora do kraja godine održalo 7. sjednica s ukupno 41. točkom dnevnog reda, odnosno u prosjeku gotovo 6 točaka po sjednici, te je donijeto 28 zaključaka. Sjednice su u prosjeku trajale oko 1,15 sati, odnosno za rad sjednica utrošeno je otprilike 8 sati. 

Sjednice su održane u prostoru mjesnog odbora.

Na 3 sjednice su prisustvovali svi vijećnici, dok je na 4 sjednice prisustvovalo 6 vijećnika, odnosno, na sjednicama je bilo prisutno cca 80 % članova Vijeća.

Osim sjednica Vijeća, članovi Vijeća prisustvovali su i na drugim sastancima od važnosti  

za  područje Mjesnog odbora „Marin Držić“.

b) Predsjednik Vijeća 

     Predsjednik Vijeća sazvao je sve sjednice Vijeća i istima predsjedavao.

     Redovito je prisustvovao sjednicama koordinacije mjesnih odbora i predsjednika Vijeća   

     Gradske četvrti Trnje.

     Ostvarena je zadovoljavajuća suradnja s Vijećem Gradske četvrti Trnje.

     U prostoru Mjesnog odbora „Marin Držić“ primao je građane i informirao ih kako da     

     riješe svoje probleme.

c) Potpredsjednik Vijeća
     Potpredsjednik Vijeća značajno je pomagao predsjedniku Vijeća u njegovu radu.

     Obilazio je područje Mjesnog odbora  „Marin Držić“, a u prostoru Mjesnog odbora   

     „Marin Držić“ primao je građane i informirao ih o pitanjima važnim za Mjesni odbor 

     „Marin Držić“ i Gradsku četvrt Trnje i upućivao ih kako da riješe svoje probleme.
d) Članovi Vijeća 
     Aktivnosti članova Vijeća odvijale su se u pravilu na sjednicama Vijeća, sudjelovanjem      

     u raspravama, iznošenjem prijedloga i inicijativa te postavljanjem pitanja.

     U raspravama na sjednicama Vijeća sudjelovali su svi odazvani članovi Vijeća.  
     Članovi Vijeća često su koristili svoje pravo da pitaju i predlažu. U prostoru Mjesnog 

     odbora „Marin Držić“ primali su građane i informirali ih o pitanjima važnim za Mjesni       

     odbor „Marin Držić“ i Gradsku četvrt Trnje i upućivali ih kako da riješe svoje probleme.

     Povećana je prisutnost članova Vijeća na terenu i njihova suradnja s građanima.      
2.2. SADRŽAJ RADA VIJEĆA
      Iz samostalne nadležnosti Vijeće je u 2021. donijelo slijedeće akte:

1. Odluke o korištenju prostora Mjesnog odbora „Marin Držić“

2. Utvrđivanje prijedloga prioriteta za plan  komunalnih aktivnosti za 2022.

3. ZAKLJUČNE OCJENE
      Učestalost održavanja sjednica zadovoljava. Treba izbjegavati duže trajanje sjednica i  

      veći broj točaka dnevnog reda.

      Vijeće je uvijek imalo kvorum.

      U raspravama se uglavnom vijećnici drže dnevnog reda.

      Sadržaj rada (dnevni red) Vijeća, utvrđivao se na sjednicama koordinacije predsjednika  

      mjesnih odbora s predsjednikom Vijeća Gradske četvrti Trnje, na vlastitu inicijativu i    

      prijedloge. 

      Gradska upravna tijela dužna su odgovarati na pitanja članova Vijeća.

      Stručni i administrativni poslovi za potrebe Vijeća obavljeni su kvalitetno i na vrijeme.

                                                                                                      PREDSJEDNIK

                                                                                       Vijeća Mjesnog odbora ,Marin Držić“

                                                                                                    Andrej Kajganić, v.r.

Na temelju članka 28. Poslovnika o radu Vijeća Mjesnog odbora „Marin Držić“, Vijeće Mjesnog odbora „Marin Držić“ na 8. sjednici 27. siječnja 2022., donijelo je

PROGRAM RADA
VIJEĆA MJESNOG ODBORA „MARIN DRŽIĆ“ ZA 2022. GODINU

I. GLAVNI CILJEVI

        Sukladno svojim ovlastima, definiranim Statutom Grada Zagreba, Pravilima Gradske četvrti i Poslovnikom o radu Mjesnog odbora „Marin Držić“, Vijeće Mjesnog odbora „Marin Držić“ u 2022. godini želi ostvariti slijedeće ciljeve:

1. Omogućiti članovima Vijeća, kao i drugim zainteresiranim građanima pravodobnu i potpunu informiranost o odlučivanju u tijelima Grada Zagreba o pitanjima od interesa za Mjesni odbor „Marin Držić“.

2. Odlučivanje o korištenju prostora Mjesnog odbora „Marin Držić“ u skladu s zajedničkim interesima građana, političkih stranaka i udruga građana.

               3. 
Brinuti o realizaciji Plana malih komunalnih akcija i Plana komunalnih aktivnosti. 

II. ZADACI I ROKOVI

        Radi postizanja ovih programom utvrđenih ciljeva Vijeće će na svojim sjednicama u tijeku 2022., u naznačenim rokovima, raspraviti i donijeti odgovarajuće akte, a naročito o slijedećim pitanjima:

1. Izvješće o radu Vijeća Mjesnog odbora  „Marin Držić“ u 2021., Program rada za 2022. siječanj
2. Plan malih komunalnih akcija u 2022.

veljača 

        3.   Pratiti realizaciju Plana malih komunalnih akcija i Plana komunalnih aktivnosti

      kvartalno
        4.   Raspravljati o mjerama za unapređenje prostora i prijedlozima urbanističkih planova 

uređenja na području Mjesnog odbora „Marin Držić“.

kontinuirano
5.   Informirati građane o radu Vijeća i prijem građana po rasporedu korištenja prostorija 

              Mjesnog odbora „Marin Držić“, odnosno 1. i 3. ponedjeljak u mjesecu od 18,00 do 

              19, 00 sati.

kontinuirano
6.   Pratiti stanje objekta Mjesnog odbora „Marin Držić“ i poduzimati potrebne mjere 

sanacije, uređenja i opremanja.

kontinuirano
        7.   Informirati o stanju objekata predškolskog odgoja, objekata obrazovanja, kulture, 

              sporta i dr.
              kontinuirano
        8.   Utvrditi prioritete komunalnih aktivnosti za 2023.

              rujan
        Vijeće će, osim o navedenim, tijekom godine raspravljati i o drugim pitanjima koja   

        sukladno Pravilima Gradske četvrti Trnje i Mjesnog odbora „Marin Držić“, ocjeni  

        značajnim. Vijeće će također raspravljati i donositi mišljenja o prijedlozima akata o  

        kojima su tijela Grada Zagreba i gradska upravna tijela dužna prije njihova  donošenja  

        zatražiti mišljenje Vijeća ili predsjednika Vijeća, te razmatrati pitanja o kojima su  

        spomenuta tijela dužna informirati Vijeće.

        Zbog usklađivanja dinamike rada Vijeća Mjesnog odbora „Marin Držić“ s jedne  

        strane sa radom Gradske četvrti Trnje i gradskih upravnih tijela s druge strane, u ovom  

        Programu naznačene rokove realizacije pojedinih zadataka valja shvatiti kao vjerojatne. 

                                                                                                      PREDSJEDNIK

                                                                                       Vijeća Mjesnog odbora ,Marin Držić“

                                                                                                   Andrej Kajganić, v.r.

Na temelju članka 99. stavka 1. točke 2. Statuta Grada Zagreba (Službeni glasnik Grada Zagreba 23/16, 2/18, 23/18 i 3/20), članka 28. Poslovnika o radu Vijeća Mjesnog odbora “Marin Držić” i Financijskog plana Gradske četvrti Trnje za 2022. donesenog na 8. sjednici, 13. siječnja 2021,, Vijeće Mjesnog odbora “Marin Držić” na 8. sjednici, 27. siječnja 2022. donijelo je

FINANCIJSKI PLAN

Mjesnog Odbora ''Marin Držić''
za 2022.

Članak 1.

Financijski plan Mjesnog odbora ''Marin Držić'' za 2022. (dalje u tekstu: Plan) sastoji se od:

PRIHODA:









780.300,00
RASHODA:









780.300,00
	Članak 2.

	Prihodi i rashodi iz članka 1. Plana su:

	

	Šifra
	A) PRIHODI
	IZNOS
(u kunama)

	671
	PRIHODI MJESNOG ODBORA UKUPNO
	780.300,00

	6711
	PRIHODI ZA FINANCIRANJE RASHODA POSLOVANJA
	780.300,00

	

	Šifra
	A) RASHODI
	IZNOS
(u kunama)

	 
	RASHODI MJESNOG ODBORA UKUPNO
	780.300,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	684.000,00

	 
	ODRŽAVANJE JAVNIH ZELENIH POVRŠINA
	257.000,00

	 
	ODRŽAVANJE NERAZVRSTANIH CESTA
	427.000,00

	3291
	NAKNADE ČLANOVIMA VIJEĆA MJESNOG ODBORA
	90.000,00

	3299
	OSTALI NESPOMENUTI RASHODI POSLOVANJA VIJEĆA MJESNOG ODBORA
	6.300,00


Članak 3.

Naredbodavac za izvršenje Plana je pročelnica  Gradskog ureda za mjesnu samoupravu.
Članak 4.

Plan će biti objavljen na oglasnoj ploči u sjedištu Mjesnog odbora.

Predsjednik Vijeća

Mjesnog odbora ''Marin Držić''

Andrej Kajganić, v.r.


Na temelju članka 99. stavka 1. točke 4. Statuta Grada Zagreba (Službeni glasnik Grada Zagreba 23/16, 2/18, 23/18 i 3/20) i članka 15. stavka 1. točke 4. Pravila Mjesnog odbora ''Marin Držić'' (od 3. travnja 2017. i 27. rujna 2018.), Vijeće Mjesnog odbora ''Marin Držić'', na 8. sjednici, 27. siječnja 2022., donijelo je

Plan malih komunalnih akcija

Mjesnog odbora ''Marin Držić'' u 2022.


1. Ovim se planom, u skladu s planiranim sredstvima i izvorima financiranja, određuju poslovi i radovi održavanja komunalne infrastrukture na području Mjesnog odbora ''Marin Držić'' (u daljnjem tekstu: Mjesni odbor), a kojima se osigurava obavljanje komunalnih djelatnosti:


- održavanja javnih zelenih površina i


- redovitog održavanja nerazvrstanih cesta.


2. Plan je izrađen u skladu s planiranim prihodima i primicima te utvrđenim rashodima i izdacima u Proračunu Grada Zagreba za 2022. i Financijskom planu Mjesnog odbora za 2022., a na temelju godišnjih operativnih planova i programa nositelja komunalnih djelatnosti u Gradu Zagrebu, za koje se dio sredstava osigurava u ovom planu.


3. Planirana sredstva za financiranje ovog plana u iznosu od ukupno 684.000,00 kuna raspoređuju se za obavljanje poslova i radova održavanja na području Mjesnog odbora prema sljedećim djelatnostima i nositeljima provedbe Plana:

	Redni broj
	Vrsta komunalne djelatnosti
	Nositelj provedbe
	Iznos sredstava

	3.1.
	održavanje javnih zelenih površina
	Zagrebački holding d.o.o., 
Podružnica Zrinjevac
	257.000,00

	3.2.
	redovito održavanje nerazvrstanih cesta
	Zagrebački holding d.o.o., 
Podružnica Zagrebačke ceste
	427.000,00

	Ukupno
	684.000,00



4. Održavanje javnih zelenih površina u ovom planu obuhvaća održavanje gradskih parkova i ostalih ozelenjenih površina, pod kojim se podrazumijevaju svi radovi njege krajobraza radi održavanja optimalnog rasta i razvoja u urbanim uvjetima poput radova čišćenja, košnje travnjaka, sakupljanja biološkog i ostalog otpada, djelomične i potpune obnove devastiranih travnjaka, njege drveća u drvoredima, na pojedinačnim stablima i na skupinama stabala, njege ukrasnog grmlja (pojedinačnog, u sklopu, podrasta i živice), uspostave i njege sezonskih i trajnih cvjetnjaka, održavanje popločenih i sipinjenih površina, ispitivanje sigurnosti i funkcionalnosti i održavanje opreme na dječjim igralištima, fitosanitetska zaštita, zbrinjavanje biološkog otpada i proizvodnja komposta i biljnog materijala za potrebe održavanja, deponiranje sakupljenog otpada, zaštitu uređenih javnih ozelenjenih površina kao i održavanje elemenata zaštite, hitne intervencije na bilju uzrokovane prometnim ili vremenskim nepogodama i ostali stručni poslovi potrebni za održavanje parkovnih i ostalih uređenih zelenih površina.


Ovaj plan odnosi se na poslove održavanja 143121 m² uređenih javnih zelenih površina na području Mjesnog odbora.


5. Održavanje nerazvrstanih cesta u ovom planu obuhvaća redovno održavanje nerazvrstanih cesta, i to:


5.1. redovito ljetno održavanje, koje obuhvaća skup mjera kojima se otklanjaju nedostaci, zamjenjuju i obnavljaju dotrajali elementi i osigurava tehnička ispravnost nerazvrstanih cesta i cestovnih objekata za sigurno odvijanje prometa na njima. U sklopu redovnog ljetnog održavanja obavlja se ophodnja nerazvrstanih cesta, asfaltiranjem se otklanjaju ulegnuća i udarne jame, održava se semaforski sustav, obnavlja se horizontalna i vertikalna signalizacija, čiste se otvoreni jarci uz ceste, dosipavaju se makadamski putovi i slično.


5.2. redovito održavanje u zimskim uvjetima, kojim se osigurava prohodnost cesta i odvijanje prometa po njima u vrijeme padanja snijega i stvaranja poledice. Radovi redovitog održavanja u zimskim uvjetima uključuju uređenje i održavanje baza zimske službe, pripravnost ekipa, rad ekipa, nabavu posipnih materijala, detaljno čišćenje i odvoz snijega i ostale radove (sustav za rano otkrivanje i dojavu poledice, obilježavanje koljem, izrada mješavine i rasoline, mobilne, radio i telefonske veze i rad nadzornog centra za praćenje izvršenja zadataka).


5.3. asfalterski program, koji  obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika. Asfalterskim programom se produžuje eksploatacijski vijek prometnica u prosjeku za deset godina i omogućava viša razina uslužnosti korisnicima, a primjenjuje se na nerazvrstanim cestama gdje je kolnička konstrukcija (podloga) u relativno dobrom stanju dok se na površini asfalta nalazi veći broj oštećenja kao što su mrežaste pukotine i prijekopi.


Ovaj plan odnosi se na poslove redovnog održavanja 75.522 m² nerazvrstanih cesta na području Mjesnog odbora.


Ukupna planirana sredstva za redovito održavanje nerazvrstanih cesta na području Mjesnog odbora raspoređuju se na sljedeći način:


- 70 % ili 299.000,00 kuna za asfalterski program i


- 30 % ili 128.000,00 kuna za ostale poslove redovnog održavanja.


6. Mjesni odbor, prema ovom planu, brinut će o redovitom održavanju nerazvrstanih cesta i javnih zelenih površina u stanju funkcionalne sposobnosti, sukladno ostvarenim prihodima za financiranje obavljanja komunalnih djelatnosti i održavanja komunalne infrastrukture.


7. Upravna tijela Grada Zagreba, u nadležnosti kojih su djelatnosti komunalnog gospodarstva i prometa, sudjelovat će u provedbi ovog plana radi osiguravanja kvalitetnog obavljanja poslova održavanja komunalne infrastrukture i osiguravanja obavljanja komunalnih djelatnosti na načelima javne službe, neprofitnosti i kontinuiteta.


8. Sredstva za provedbu ovog plana osiguravat će Gradski ured za mjesnu samoupravu, civilnu zaštitu i sigurnost za namjene određene Proračunom Grada Zagreba za 2022. i ovim planom, a prema načelima štednje i racionalnog korištenja sredstava.


9. Ovaj plan bit će objavljen u Službenom glasniku Grada Zagreba kao sastavni dio Plana komunalnih aktivnosti Gradske četvrti Trnje u 2022.

Zagreb, 27. siječnja 2022.

Predsjednik
Vijeća Mjesnog odbora

''Marin Držić''
Andrej Kajganić, v.r.

           Na temelju članka 28. Poslovnika o radu Vijeća Mjesnog odbora „Marin Držić“, Vijeće Mjesnog odbora  „Marin Držić“ na 8. sjednici 27. siječnja 2022., donijelo je

Z A K LJ U Č A K
o upuštanju rubnjaka pješačkog otoka na jugoistočnom uglu autobusnog kolodvora
1.    Vijeće Mjesnog odbora „Marin Držić“  traži da se iz sredstava redovnog održavanja 

       izvrši upuštanje rubnjaka pješačkog otoka na minimalnu dozvoljenu visinu, na 
       jugoistočnom uglu autobusnog kolodvora.

2.    Vijeće Mjesnog odbora „Marin Držić“  primilo je pritužbe građana da je na pješačkom 
       otoku na jugoistočnom uglu autobusnog kolodvora previsok rubnjak (5 cm) što otežava 

       prolazak putnika, pogotovo sa prtljagom na malim kotačićima.

3.    Ovaj se zaključak upućuje Vijeću Gradske četvrti Trnje i Gradskom uredu za mjesnu 
       samoupravu, civilnu zaštitu i sigurnost, Zagreb, Ulica grada Vukovara 56a.

Zagreb, 27. siječnja 2022.

                                                                                                      PREDSJEDNIK

                                                                                       Vijeća Mjesnog odbora ,Marin Držić“

                                                                                                    Andrej Kajganić, v.r.

